**1. Par “Sosnovska latvāņu izplatības ierobežošanas pasākumu plāna 2021.-2025. gadam” apstiprināšanu\***

*Ziņo I.Bērziņa*

Lai sekmīgi organizētu un koordinētu latvāņu izplatības ierobežošanas pasākumus Kuldīgas novada administratīvajā teritorijā nepieciešams apstiprināt “Sosnovska latvāņu izplatības ierobežošanas pasākumu plānu 2021.-2025. gadam”.

Invazīvo augu sugu izplatības ierobežošanas pasākumu īstenošanai nepieciešams izveidot ekspertu grupu, kuras sastāvā iekļaujams Valsts augu aizsardzības dienesta pārstāvis.

Pamatojoties uz likuma „Par pašvaldībām” 15. panta 2. punktu, 21. panta pirmās daļas 27. punktu, Augu aizsardzības likuma 18.1 panta sestās daļas 2. punktu, Ministru kabineta 2008. gada 14. jūlija noteikumu Nr. 559 „Invazīvo augu sugas Sosnovska latvāņa – izplatības ierobežošanas noteikumi” 12., 15., 17. punktu, atklāti balsojot ar 14 balsīm “par” *(I.Bērziņa, V.Gotfridsons, Ģ.Vēvers, B.Freija, M.Mednieks, A.Kimbors, A.Šimpermanis, I.Astaševska, R.Lapuķis, K.Ansone, S.Vaivade, M.Karlsons, A.Lange, M.Tjarve)*, “pret” nav, “atturas” nav, Kuldīgas novada Dome ***nolemj*:**

1. Apstiprināt “Sosnovska latvāņu izplatības ierobežošanas pasākumu plānu 2021.-2025. gadam” saskaņā ar pielikumu.
2. Publicēt “Sosnovska latvāņu izplatības ierobežošanas pasākumu plānu 2021.-2025. gadam” oficiālajā izdevumā “Latvijas Vēstnesis”, Kuldīgas novada pašvaldības mājaslapā un laikrakstā “Kuldīgas vēstis”.
3. Apstiprināt ekspertu grupu sekojošā sastāvā:
   1. Madara Vanaga – Kuldīgas novada pašvaldības būvvaldes vadītājas vietniece vides pārvaldības jomā;
   2. Dace Jansone - Kuldīgas novada pašvaldības būvvaldes vides speciāliste;
   3. Agnese Buka – Kuldīgas novada pašvaldības izpilddirektores vietniece;
   4. Uģis Gauja – Kuldīgas novada pašvaldības Administratīvās nodaļas jurists;
   5. Sigita Vaivade - Kuldīgas novada Domes deputāts;
   6. Valsts augu aizsardzības dienesta pārstāvis.

***Pielikumā:*** “Sosnovska latvāņu izplatības ierobežošanas pasākumu plānu 2021.-2025. gadam”.

***Lēmums nosūtāms***: Administratīvajai nodaļai.

Sēdi vadīja

Kuldīgas novada Domes priekšsēdētāja (paraksts) I. Bērziņa

Protokolēja

kancelejas vadītāja (paraksts) D. Bergmane

***IZRAKSTS PAREIZS***

Kuldīgas novada pašvaldības

kancelejas vadītāja (paraksts)\* D. Bergmane

Kuldīgā, dokumenta datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU